**שטף קריאה בקטע ושאלות הבנה**

**הַצְּפַרְדֵּעַ**

הַצְּפַרְדֵּעַ הִיא בַּעַל חַיִּים מִמִּשְׁפַּחַת הַדּוּ חַיִּים- הִיא יְכוֹלָה לִחְיוֹת גַּם בַּיַּבָּשָׁה וְגַם בְּמַיִם.

לִצְפַרְדֵּעַ גּוּף קָצָר, רָחָב וְנָמוּךְ, רַגְלַיִם אֲרֻכּוֹת, עֵינַיִם בּוֹלְטוֹת וְאֵין לָהּ זָנָב. יֵשׁ לָהּ אֶצְבָּעוֹת הַמְּחֻבָּרוֹת בִּקְרוּם שֶׁעוֹזֵר לָהּ לִשְׂחוֹת. כְּשֶׁהִיא לֹא בְּמַיִם, הִיא מְנַתֶּרֶת וּמְקַפֶּצֶת עַל הַיַּבָּשָׁה.

הַצְּפַרְדֵּעַ חַיָּה בִּשְׁלוּלִיּוֹת, בַּאֲגַמִּים אוֹ בִּבְרֵכוֹת.

לַצְּפַרְדֵּעַ קוֹל קִרְקוּר חָזָק וּלְשׁוֹנָהּ דְּבִיקָה וַאֲרֻכָּה. בְּעֶזְרַת הַלָּשׁוֹן הִיא תּוֹפֶסֶת זְבוּבִים וְתוֹלָעִים לְמַאֲכָל.

גלוי 1

לאיזו משפחה שייכת הצפרדע ?

גלוי 2 – מדוע קל לצפרדע לשחות ?

אילו אברי גוף מוזכרים בקטע ?

מאמן – מדוע שייכת הצפרדע למשפחת הדו חיים ?

**הַסְּפָּגֵטִי**

סְפָּגֵטִי הוּא סוּג שֶׁל פַּסְטָה, שֶׁהֶעֱבִירוּ בְּמַכְשִׁיר מְיֻחָד כְּדֵי שֶׁתַּהֲפֹךְ לִשְׂרוֹכִים אֲרֻכִּים וְדַקִּים. הַפַּסְטָה הִיא תַּעֲרֹבֶת שֶׁל קֶמַח וּבֵיצִים, וְאֶפְשָׁר לְהָכִין אוֹתָהּ בְּצוּרוֹת וּבִגְדָלִים שׁוֹנִים. אֵין בָּעוֹלָם עוֹד מַאֲכָל מִתְפַּתֵּל כְּמוֹ הַסְּפָּגֵטִי !

כֻּלָּם חוֹשְׁבִים שֶׁהָרִאשׁוֹנִים שֶׁבָּשְׁלוּ סְפָּגֵטִי הָיוּ הָאִיטַלְקִים, אֲבָל בְּעֶצֶם הֵם הֶעְתִּיקוּ אֶת הָרַעְיוֹן מֵהַסִּינִים. לִפְנֵי שָׁנִים רַבּוֹת הִגִּיעַ לְסִין מַרְקוֹ פּוֹלוֹ, מְגַלָּה אֲרָצוֹת מֵאִיטַלְיָה. הוּא רָאָה בְּסִין אֲנָשִׁים אוֹכְלִים אִטְרִיּוֹת, שֶׁהֵן סוּג אַחֵר שֶׁל פַּסְטָה. הָרַעֲיוֹן מָצָא חֵן בְּעֵינָיו, וְהוּא הֵבִיא אוֹתוֹ לְאַרְצוֹ, אִיטַלְיָה.

גלוי 1 – מי היה מרקו פולו ?

גלוי 2 – ממי העתיקו האיטלקיים את הרעיון לפסטה?

ממה מכינים פסטה ?

מאמן - איך הביא מרקו פולו את רעיון הפסטה לאיטליה ?